
Ministru kabineta rīkojums Nr. 311
Rīgā 2026. gada 26. maijā (prot. Nr. 29 46. §)
Par apropriācijas pārdali
· 1. Atbalstīt apropriācijas pārdali 2026. gadā, Veselības ministrijas budžeta ietvaros samazinot vispārējā kārtībā sadalāmo dotāciju no vispārējiem ieņēmumiem un izdevumus subsīdijām un dotācijām 1 192 520 euro apmērā 2026.–2028. gada prioritārā pasākuma "Mātes un bērna veselības uzlabošana" īstenošanai un palielinot vispārējā kārtībā sadalāmo dotāciju no vispārējiem ieņēmumiem un izdevumus 1 192 520 euro apmērā, tai skaitā:
· 1.1. apakšprogrammā 33.14.00 "Primārās ambulatorās veselības aprūpes nodrošināšana" samazinot vispārējā kārtībā sadalāmo dotāciju no vispārējiem ieņēmumiem un izdevumus subsīdijām un dotācijām 2500 euro apmērā 2026.–2028. gada prioritārā pasākuma "Mātes un bērna veselības uzlabošana" apakšpasākuma "Uzlabota pakalpojumu pieejamība zobārstniecībā pacientiem ar retām zobu cieto audu patoloģijām" īstenošanai un palielinot apakšprogrammā 33.21.00 "Stacionāro veselības aprūpes pakalpojumu nodrošināšana" vispārējā kārtībā sadalāmo dotāciju no vispārējiem ieņēmumiem un izdevumus subsīdijām un dotācijām 2500 euro apmērā daļējai audzēju ablācijas īstenošanai;
· 1.2. apakšprogrammā 33.21.00 "Stacionāro veselības aprūpes pakalpojumu nodrošināšana" palielinot vispārējā kārtībā sadalāmo dotāciju no vispārējiem ieņēmumiem un izdevumus subsīdijām un dotācijām 10 773 euro apmērā daļējai audzēju ablācijas īstenošanai un samazinot apakšprogrammā 33.16.00 "Pārējo ambulatoro veselības aprūpes pakalpojumu nodrošināšana" vispārējā kārtībā sadalāmo dotāciju no vispārējiem ieņēmumiem un izdevumus subsīdijām un dotācijām 10 773 euro apmērā, tai skaitā: 
· 1.2.1. 792 euro apmērā 2026.–2028. gada prioritārā pasākuma "Mātes un bērna veselības uzlabošana" apakšpasākuma "Izveidota 1 jauna valsts apmaksāta manipulācija, nodrošinot bērniem pieejamību  vecmātes konsultācijām par kontracepciju, tai skaitā monitorings" īstenošanai;
· 1.2.2. 612 euro apmērā 2026.–2028. gada prioritārā pasākuma "Mātes un bērna veselības uzlabošana" apakšpasākuma "Nodrošināts sadarbības mehānisms pacientiem piespiedu ārstēšanas līdzekļa maiņai" īstenošanai;
· 1.2.3. 9369 euro apmērā 2026.–2028. gada prioritārā pasākuma "Mātes un bērna veselības uzlabošana" apakšpasākuma "Uzlabota pakalpojumu pieejamība pacientiem ar asinsvadu saslimšanām" īstenošanai;
· 1.3. apakšprogrammā 33.16.00 "Pārējo ambulatoro veselības aprūpes pakalpojumu nodrošināšana" samazinot vispārējā kārtībā sadalāmo dotāciju no vispārējiem ieņēmumiem un izdevumus subsīdijām un dotācijām 69 022 euro apmērā 2026.–2028. gada prioritārā pasākuma "Mātes un bērna veselības uzlabošana" apakšpasākuma "Uzlabota pakalpojumu pieejamība psihiatrijas pakalpojumiem digitālajā vidē (pusautomatizētās kognitīvi biheiviorālās terapijas projekts)" īstenošanai un palielinot apakšprogrammā 33.21.00 "Stacionāro veselības aprūpes pakalpojumu nodrošināšana" vispārējā kārtībā sadalāmo dotāciju no vispārējiem ieņēmumiem un izdevumus subsīdijām un dotācijām 69 022 euro apmērā, tai skaitā:
· 1.3.1. 10 485 euro apmērā daļējai audzēju ablācijas īstenošanai;
· 1.3.2. 58 537 euro apmērā dziļās smadzeņu stimulācijas īstenošanai bērniem ar distoniju;
· 1.4. apakšprogrammā 33.21.00 "Stacionāro veselības aprūpes pakalpojumu nodrošināšana" izdevumu subsīdijām un dotācijām ietvaros, palielinot izdevumus 110 739 euro apmērā daļējai audzēju ablācijas īstenošanai un samazinot izdevumus 110 739  euro apmērā, tai skaitā:
· 1.4.1. 5028 euro apmērā 2026.–2028. gada prioritārā pasākuma "Mātes un bērna veselības uzlabošana" apakšpasākuma "Nodrošināts sadarbības mehānisms pacientiem piespiedu ārstēšanas līdzekļa maiņai" īstenošanai;
· 1.4.2. 42 000 euro apmērā 2026.–2028. gada prioritārā pasākuma "Mātes un bērna veselības uzlabošana" apakšpasākuma "Nodrošināta izmeklējumu pieejamība retu epilepsiju pacientiem pirms operācijas" īstenošanai;
· 1.4.3. 63 711 euro apmērā 2026.–2028. gada prioritārā pasākuma "Mātes un bērna veselības uzlabošana" apakšpasākuma "Uzlabota pakalpojumu pieejamība pacientiem ar asinsvadu saslimšanām" īstenošanai;
· 1.5. apakšprogrammā 33.21.00 "Stacionāro veselības aprūpes pakalpojumu nodrošināšana" izdevumu subsīdijām un dotācijām ietvaros, samazinot izdevumus 999 486 euro apmērā 2026.–2028. gada prioritārā pasākuma "Mātes un bērna veselības uzlabošana" apakšpasākuma "Veiktas uroloģiskās un ginekoloģiskās operācijas, pielietojot inovatīvas tehnoloģijas reproduktīvās veselības uzlabošanai" īstenošanai un palielinot izdevumus 999 486 euro apmērā, tai skaitā:
· 1.5.1. 148 764 euro apmērā daļējai audzēju ablācijas īstenošanai;
· 1.5.2. 850 722 euro apmērā krūšu rekonstrukcijas (pēc onkoloģijas, ģenētika) īstenošanai.
· 2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

